hu hu hu hu hu hu hu hu hu hu hu en hu hu de nds en hu en hu hu hu en hu hu en hu hu hu hu en de en en hu hu hu hu hu es hu hu hu nb hu hu hu hu hu hu en hu hu en en
Hajósi Pincefalu. Borkóstoló, pincelátogatás, vendéglátás, szálláshely, panzió, apartman, borturizmus, falusi turizmus
Köszöntjük a Hajósi Pincefalu honlapján
December 11. Adventi Pincenyitogató a Hajósi Pincefaluban
A PinceSzombat egy havi rendszerességű programlehetőség a Pincefaluban, amikor minden hónap második szombatján (kivéve a Pincenyitogatók hónapjai — április, június, október, december) több pince fix nyitva tartással (14-20 óráig) és nyitott pince ajtókkal várja a látogatókat.
"Egy falu, ahol csak a bor lakik, de Ön mindig szívesen látott vendég" - Hajós - Pincefalu
Hajós Magyarország déli részén, Kalocsától 20 km-re fekszik, mely az év bármely szakában kellemes kikapcsolódást nyújt az ide látogatóknak. Lakói 85%-ban svábok. A török uralom után Kalocsa érseke Gróf Csáki Imre Németországból több turnusban telepített ide családokat. Az ideérkezők kihasználták az "új haza" adta lehetőségeket.
A falutól kb. 3 km-re, a Duna menti löszhátra szőlőt telepítettek, az alatta húzódó löszpartba borospincéket vájtak. A pincék átlagosan 20-70 méter hosszúak, a hőmérsékletük évszaktól függetlenül 10-14 Celsius-fok, ezért kiváló borok érlelődnek bennük. Az Európában egyedülálló pincefalu 24 utcából és 1200 pincéből áll. Hangulatos utcáiban sétálva lehetőség van pincelátogatásra és a pincében érlelődő borok kóstolására.
A híres villányi borvidéken, Villány tőszomszédságában található a szintén világhírű, festői látványt nyújtó három szintes pincefalu. Itt néhány tucat pinceépület található. Ezzel szemben a Hajós Pincefalu több mint ezer pincével büszkélkedhet, csak a kacskaringós, zegzugos utcák száma több tucat a dimbes-dombos pincefaluban. Távol áll tőlünk a szándék hogy hasonlítgassuk a két pincefalut, de az tény hogy Hajós egy egészen más lépték, akár egész napot is el lehet tölteni a pincék között sétálgatva, de akár több napos programot, kikapcsolódási lehetőséget is biztosít.
Ha még nem hallott a több évszázados múltra visszatekintő, történelmi szőlő-és bortermeléséről nevezetes település lakóinak hagyományos falusi vendégszeretetéről, ha szeretne többet megtudni az itt élő emberek szokásairól, hagyományairól, a borkultúráról, ha úgy érzi megállná a helyét szüreteléskor, vagy préseléskor, ha szívesen részt venne egy igazi szüreti mulatságon, vagy egyszerűen csak szeretne kikapcsolódni és eltölteni néhány napot ebben a fantasztikus hangulatú, a világon egyedülálló pincefaluban, kérjük ismerkedjen meg velünk!
Ezt a honlapot kilenc, hajósi vendéglátó hozta létre akik, valamennyien, szállásadással, vendéglátással, szőlőtermesztéssel és borászkodással foglalkoznak. A település neve már a török hódoltság előtti időkből ismert. A régi hagyományok szerint a legelső lakók hajóval érkeztek. Azonban annyira magával ragadta őket az alföldi táj szépsége, a sík vidék, hogy nem is eveztek tovább, hanem lehorgonyoztak. Kipakolták szerény javaikat, és letelepedtek, hogy békés otthont teremthessenek maguknak. Ám közbeszólt a történelem, hazánkat megszállta a török sereg. Ahol megjelentek, mindenütt kárt okoztak, félelemben tartották az egész lakosságot. Az egykori letelepedőknek fedelet és egyben biztonságot nyújtó Hajós is a céltalan pusztítások, rombolások áldozatává vált. A törökök kiűzése után, a kalocsai érsek dolgos sváb családokat telepített be az elnéptelenedett faluba. Egy 1700-as évek elejéről származó okirat szerint az első években jelentős adókedvezménnyel ösztönözte az új lakókat a szőlőtermesztésre. A gondos munkának és a szorgalmas kezeknek köszönhetően alakult ki a kis község messze földön ismert szőlő- és borkultúrája, melynek napjainkban is nagy hagyománya van, melyet évszázadok óta nemzedékről-nemzedékre, apáról-fiúra örökítenek. A hosszú éveken át tartó kitartás végül meghozta gyümölcsét!
Falcon Eyes LED vieólámpák
Színtévesztést, színvakságot korrigáló szemüveg
Ön járt-e már a Hajósi Pincefaluban?
Még nem jártam, de szeretnék eljutni
Oldalainkat 3 vendég böngészi
Valid XHTML and CSS.
Hajósi Pincefalu, Powered by Joomla! and designed by SiteGround web hosting